Referat fra bestyrelsesmøde d. 15.01.2019

Tilstede: Anders, Torben, Yvonne J., Yvonne H., Anker, Conny

Dagsorden:

1 **Opfølgning af emner/opgaver:**

* *Etablering af pumpebrønd:*

Forslag til nyt pumpeanlæg fra Morel gennemgås. Det ser desværre ud til, at det er for gamle tegninger der er brugt og derfor er det ikke retvisende. Ligeledes ser det ud til, at pumpen er flyttet fra en parcel til en anden der ikke har vandproblemer og drænene er lagt forkert i forhold til, hvor vandproblemer på parcellerne er.

Der sendes et brev til Morel med kopi til OF for at få korrigeret forslaget. Brønden flyttes hen ved nr. 2 parcel med en slambrønd foran. Drænene skal flyttes til de mere vandholdige områder.

* *Vandprøver af drænvand:*

Der er taget nye prøver fra drænene, men der er endnu ikke svar.

* *LyngNyt, har det en fremtid?:*

Lyngnyt nedlægges. Fremover henvises til referater fra bestyrelsesmøder der lægges på hjemmesiden.

* *Møde med kommunen om byggeansøgninger mm.:*

Der er stadig ingen svar eller dato for et møde. Yvonne H. vil bede Hovedforeningen tage kontakt til Kalundborg kommune.

* *Rep. af det ødelagte dige:*

Diget er endelig blevet repareret og det ser fint ud.

* *Vandværket:*

Med aflæsningsblanketten der blev tilsendt kort før nytår, var der vedhæftet et brev med oplysninger om vandværkets kommende generalforsamlingen; tidspunkt, dagsorden samt referat fra sidste generalforsamling: <https://www.graesmarkensvandvaerk.dk/440270639> Bestyrelsen havde en snak om vandværkets vedtægter, som er meget mangelfulde. Anker, som er suppleant i vandværkets bestyrelse, påtog sig den opgave at formulere tekst til de vedtægter, som omhandler vandværkets generalforsamling. Emnet tages op på bestyrelsesmøde i april, så materialet rettidigt kan sendes til vandværket inden generalforsamlingen.

* *Muldvarpeaktivitet ved digerne:*

Anker og Kim har været efter muldvarpeskuddene ved diget. Alle bør være opmærksomme på, at få muldvarpeskuddene udryddet. Anker har fortsat karbid der kan afhændes til at lægges i hullerne.

* *Veje:*

Det ser stort set fint ud. Der er lidt huller et par steder. Der skal lægges endnu et lag grus på vejene i foråret.

* *Vesterlyngs hjemmeside:*

Der er etableret en hjemmeside for Vesterlyng. Den hedder: [http://www.of-vesterlyng.dk](http://www.of-vesterlyng.dk/) og den indeholder dagsorden, referater, indkaldelse til generalforsamling kontaktliste til bestyrelsen m.m.

* *Andet:*

De sidste par ugers forhøjet vandstand har pumper og dræn klaret godt. Dog skal pumpen ses efter for tilstopning af okker, som der tilligere har været problemer med.

2 **Datoer:**

* *Øvelser i beredskabet:*

Vi fortsætter med 2 gange årligt, forår og efterår, det bliver i år 2. lørdag i maj (4/5) og 1. lørdag i oktober (5/10).

* *Arbejdslørdag:*

Er i år aflyst. Der bliver til gengæld afholdt fødselsdagsfest.

* *Fødselsdagsfest:*

Det bliver d. 15. juni 2019. Ved generalforsamlingen skal nedsættes et festudvalg der skal stå for arrangementet.

3 **OF:**

* *Forsikringer - påbud i henhold til §:*

Ved arbejdslørdage fremover skal deltagerne være i besiddelse af en ulykkesforsikring. Obs at alle deltagere bliver orienteret.

*Økonomiprogram:* OF benytter dette program og Hovedbestyrelsen synes det vil være en fordel at lokalbestyrelserne også benytter programmet.

*Nyhedsbrev fra OF:* Kom i december og er i stedet for det tidligere OF blad.

*Referat fra HB-møde 20/11:* Der var især fokus på, at der i vedtægter står:

§ 21-3 Møderet, taleret og stemmeret har alle lokalforeningens medlemmer der er påført overdragelsesdokumentet, hvis de ikke er i restance til foreningen. Hver parcel har én stemme, der ikke kan overdrages og der kan ikke stemmes med fuldmagt. Derudover har formandskabet møderet og taleret.

Vi har på Vesterlyng fået dispensation p.gr.a. vores størrelse, til at inviterer ægtefælle/samlever.

Yvonne H og Anders aftaler indbyrdes en fordeling af HB-møderne.

* Der er OF-seminar søndag den 28/4 for alle bestyrelsesmedlemmer.

4 **Økonomi:**

* Årsrapport - budget - status - revision af bilag -.

Yvonne J. fremlagde årsrapport for 2018. Regnskabet er kontrolleret af vores bilagskontrollant og blev godkendt og underskrevet af bestyrelsen.

Budget for 2019 og 2020 blev fremlagt. Begge blev - med en lille rettelse i budget for 2019 - godkendt.

Aftale om kørselsgodtgørelse: Det har i mange år været 2 kr. pr. km. Det besluttes, at vi fortsætter med dette beløb og aftalen underskrives af bestyrelsen.

5 **Emner til beretningen.**

* Alle bidrager.

6 **Forslag fra bestyrelsen til generalforsamlingen.**

* Valg af festudvalg til OF’s fødselsdagsfest 15. juni 2019
* Forslag til skift af Bank. Vi har nu Danske Bank der er dyr og med svingende service, samt et blakket ry.

7 **Gennemgang af dagsordenen + indkaldelsen til generalforsamlingen.**

* Oplægget blev gennemgået og vedtaget. Yvonne J klare de praktiske ting i forbindelse med indkaldelsen.

Bestyrelsen havde en snak om det var en fordel eller ulempe, at der i den udsendte dagsorden udfor valg til bestyrelsesmedlemmer skal stå om personen modtager valg eller ej! Flest var stemt for, at der oplyses mest muligt til medlemmerne på den udsendte dagsorden tilgeneralforsamlingen.

8 **Evt.**

* Der er enkelte parceller med en del byggerod og affald. Bestyrelsen vil henstille til, at der bliver ryddet op på parcellerne.

Referent: Conny